**אייל אציל** או **אייל אדמוני** (שם מדעי: *Cervus elaphus*) הוא מין של יונק צמחוני ממשפחת האיילים החי לאורך אירופה וחלק קטן מאסיה. האייל האדמוני הוא מהנפוצים והמוכרים שבאיילים, אם כי תפוצתו בטבע מעט הצטמצמה.

תפוצה ומקומות מחיה
------------------

האייל האדמוני חי באירופה, באסיה ובצפון אפריקה, כשהוא למעשה האייל היחיד החי בכל אפריקה בטבע. הוא נפוץ ברוב יערות אירופה ובאסיה בין טורקיה לקשמיר. האייל האדמוני הובא על ידי האדם לאוסטרליה, לניו זילנד ולאמריקה הדרומית ובאזורים אלה אוכלוסייתו של האייל האציל משגשגת.

על-פי ממצאים ארכאוזואולוגיים, האייל האדמוני היה מצוי גם בארץ ישראל, ונעלם ממנה לא יאוחר מהמאה ה-16 לספירה.

האייל האדמוני חי בעיקר ביערות נשירים וגם במחטניים וכן בערבות עשב וביצות.

תזונה
-----

כמו כל קרוביהם, האיילים האדמונים הם צמחוניים ומעלי גירה מובהקים. הם ניזונים מעשב, עלים, פרחים, פירות וקליפות עצים.

מאפיינים פיזיים
---------------

אייל זכר.
גובהם בכתפיים של הזכרים הוא בין 1.3–1.7 מטרים (4.3–5.6 רגל). משקלם מגיע עד 300 קילוגרם (660 ליברות) ואורך גופם מקצה האף ועד זנבם הקצרצר מגיע עד 2.5 מטר. אורך קרניו המסועפות של הזכר מגיע עד 120 סנטימטרים (47 אינץ'). מבנה גופה של הנקבה עדין יותר ויותר קליל. צבעם הוא חום-אדמדם.

רבייה וחיזור
------------

עונת הרבייה היא הסתיו. הזכרים נאבקים זה בזה בנגיחות בקרניהם המסועפות והמנצח זוכה בנקבות ואוסף סביבו הרמון שלם.

לאחר הריון הנקבה אשר נמשך 25–35 שבועות הנקבה עוזבת את העדר למקום מסתור שקט ובטוח בו היא תוכל להמליט. בהמלטה מגיח לעולם עופר יחיד ודי מפותח: רואה, שומע, פרוותי ולאחר זמן קצר הוא יכול כבר לקום על רגליו ולהתחיל ללכת.

פרוותו של העופר צבועה בחום בהיר ומנוקדת בנקודות לבנות וכך הוא מוסווה בין עצי היער על רקע האור והצל וקשה לראותו כי קרני האור נשברות על גופו.

כשהוא נולד, העופר צמוד לקרקע ולא זז בכלל. כל פרק זמן באה אמו ומיניקה אותו. לאחר כשבועיים חוזרים העופר עם אמו לעדר.
האיילה מיניקה את העופר במשך כשבעה חודשים. תוך כדי היניקה העופר כבר מתחיל לאכול עשב ופרוותו הולכת ומתכהה בבוא הסתיו, וקרניו של העופר מתחילות לבצבץ. בגיל 6–7 יגיעו הזכרים לממדים המתאימים וקרניהם יגדלו לתפארת.

האייל והאדם
-----------

במשך שנים רבות היה ציד האיילים ענף ספורט מקובל באירופה ואוכלוסייתם התמעטה. כיום האיילים האצילים מוגנים על פי החוק. עם התמעטות אויביהם הטבעיים התרבו האיילים האצילים יתר על המידה מעבר ליכולת מקומות המחיה שלהם ונוצרה בעיה של התפוצצות אוכלוסין. כדי למנוע תופעה זו, רשויות שמורות הטבע באירופה מספקות רישיונות לציד איילים מבוקר. מכך נהנים שני הצדדים - הרישיונות לציד האיילים מכניסים הכנסה נאה לרשויות שמורות הטבע, ובמקביל מווסתים את אוכלוסיית האיילים האצילים.

בישראל החלו לגדל את האייל האדמוני לצורך בשרו. בעניין כשרותו, ישנו פולמוס בקרב הרבנים בארץ.

אויבים
------

אויביהם הטבעיים העיקריים של האייל האדמוני הם דוב חום, זאב מצוי והגרגרן. את העופרים טורפים יונקים יותר קטנים כמו שונרים, עיט זהוב, תנים ושועל אדום.

האייל רץ מהר מאוד ומסתמך על מהירותו הרבה. אם זה לא עוזר, האייל משתמש בקריאות ובנהמות, ואם גם זה לא עוזר האייל ינגח בקרניו האדירות. הנקבות נטולות הקרניים מסתמכות על ריצתן המהירה.

תת-מינים
--------

תת-מינים של האייל:

* אייל מערב-אירופי (*C. e. elaphus)*
* אייל מרכז-אירופי (*C. e. hippelaphus*)
* אייל אציל כספי (*C. e. maral*)
* אייל סקוטי (*C. e. scoticus*)
* אייל איברי (*C. e. hispanicus*)
* אייל קורסיקאי (*C. e. corsicanus*)
* אייל ברבארי (*C. e. barbarus*)

תת-מינים נוספים הועברו למין אייל מרכז-אסייתי.

גלריה
-----

* אייל זכר קוראאייל זכר קורא
* משפחת איילים אציליםמשפחת איילים אצילים
* איל אציל בפארק בבריטניהאיל אציל בפארק בבריטניה
* עופרעופר
* אייל באוסטריהאייל באוסטריה
* אייל זכר בערפלאייל זכר בערפל
* אייל אציל רץאייל אציל רץ
* זכר קוראזכר קורא
* 
* זוג איילים אציליםזוג איילים אצילים
* איילים בלונדוןאיילים בלונדון
* נקבהנקבה
* אייל כספיאייל כספי
* אייל בגן החיות דורטמונד בגרמניהאייל בגן החיות דורטמונד בגרמניה

קישורים חיצוניים
----------------

ויקישיתוף מדיה וקבצים בנושא **אייל אציל** בוויקישיתוף
* אייל אציל, באתר ITIS (באנגלית)
* אייל אציל, באתר NCBI (באנגלית)
* אייל אציל, באתר Animal Diversity Web (באנגלית)
* אייל אציל, בבסיס הנתונים ARKive (באנגלית)
* אייל אציל, באתר האנציקלופדיה של החיים (באנגלית)
* אייל אציל, באתר GBIF (באנגלית)
* אייל אציל, באתר אנציקלופדיה בריטניקה (באנגלית)
* הרב ד"ר ארי זיבוטפסקי, ד"ר דניאל זיבוטפסקי, ‏"קבל ניבי כמרבית תשורה" - דיון בכשרות האיל האדום, **המעין** טבת תשס"ח

הערות שוליים
------------

1. ↑  אייל אציל באתר הרשימה האדומה של IUCN
2. ↑  Tsahar E, Izhaki I, Lev-Yadun S, Bar-Oz G (2009) Distribution and Extinction of Ungulates during the Holocene of the Southern Levant. PLoS ONE 4(4):
e5316.
3. ↑  זהר עמר וא' זיבוטפסקי, **כשרות האיל והצבי**, תחומין, כט (תשס"ט), עמ' 162-172

| איילי העולם הישן |
| --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן | 
 |
| אייל אלדי | אייל אלדי |
| אייל ת'ורולד | אייל ת'ורולד |
| אייל | אייל אדמוני • אייל קנדי • אייל מרכז-אסייתי • אייל סיקה |
| אייל רוסה | אייל אלפרד • אייל פיליפיני • אייל טימור • אייל סמבר |
| אייל רוסרבוס | אייל ברסינגה |
| אייל נקוד | אייל נקוד |
| יחמור | יחמור אירופי • יחמור פרסי |
| אייל דוד | אייל דוד |
| מונטיאק הציצית | מונטיאק הציצית |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565759805171
* GND: 4050708-7
* LCCN: sh85112052

 |